Sandwichkiosken i Frederikshavn blev i nat offer for indbrud. Men tyvene nåede ikke langt.

En opmærksom borger så i nat to personer i fuld gang med at lave indbrud hos Sandwichkiosken på Rimmensgade i Frederikshavn og ringede efter politiet. Politiet kunne derfor kort efter anholde de to personer ikke langt fra stedet. Det drejer sig om to unge mænd på 20 og 23 år, begge fra Frederikshavn. De sidder her til morgen stadig på politigården og venter på at blive afhørt.